CELEX: 62015CN0321
Language: fi
Date: 2015-06-29 00:00:00
Title: Asia C-321/15: Ennakkoratkaisupyyntö, jonka Cour constitutionnelle (Luxemburg) on esittänyt 29.6.2015 – ArcelorMittal Rodange et Schifflange SA v. Luxemburgin suurherttuakunnan valtio

7.9.2015   
            
            
               FI
            
            
               Euroopan unionin virallinen lehti
            
            
               C 294/39
            
         Ennakkoratkaisupyyntö, jonka Cour constitutionnelle (Luxemburg) on esittänyt 29.6.2015 – ArcelorMittal Rodange et Schifflange SA v. Luxemburgin suurherttuakunnan valtio
   (Asia C-321/15)
   (2015/C 294/51)
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Cour constitutionnelle
   
      Pääasian asianosaiset
   
   
      Kantaja: ArcelorMittal Rodange et Schifflange SA
   
      Vastaaja: Luxemburgin suurherttuakunnan valtio
   
      Ennakkoratkaisukysymys
   
   Onko kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY (1) muuttamisesta 13.10.2003 annetun Euroopan parlamentin ja neuvoston direktiivin 2003/87/EY ja erityisesti siinä säädetyn päästöoikeuden kaupan järjestelmän rakenteen mukaisena pidettävä 23.12.2004 annetun lain 13 §:n 6 momenttia siltä osin, kuin siinä annetaan toimivaltaiselle ministerille lupa vaatia, että saman lain 12 §:n 2 ja 4 momentin mukaisesti myönnetyt mutta käyttämättä jääneet päästöoikeudet on korvauksetta palautettava kokonaan tai osittain; tämä kysymys kattaa sen, onko myönnetyt mutta käyttämättä jääneet päästöoikeudet palautettava ja, jos näin on, miten palautus olisi oikeudellisesti luokiteltava, sekä sen, onko tällaiset päästöoikeudet mahdollisesti luokiteltava esineiksi?
   
      (1)  EYVL L 275, s. 32.